Diari Oficial de la Generalitat Valenciana


Sumari del DOGV 2071, del 20-07-1993 (1993/828699)

RESOLUCIÓ d'1 de juny de 1993, del Conseller d'Indústria, Comerç, i Turisme, per la qual atorga a Enagas, SA, la concessió administrativa per al subministrament de gas natural per a usos industrials en diversos termes municipals d'Alacant i València.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2071

Data del DOGV
:   20-07-1993

Secció del DOGV
:   ALTRES DISPOSICIONS

Número del document
:   1993/828699


Data del document
:   01-06-1993

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució d'1 de juny de 1993, del Conseller d'Indústria, Comerç i Turisme, per la qual atorga a Enagas, S.A., la concessió administrativa per al subministrament de gas natural per a usos industrials en diversos termes municipals d'Alacant i València.  
La societat Enagas, SA, ha sol·licitat la concessió administrativa per al subministrament de gas natural a les indústries ubicades en diversos termes municipals de les províncies d'Alacant i València, pertanyents a la zona d'influència del gasoducte principal Paterna (València)- Redován (Alacant) en tramitació per part de l'administració de l?estat, presentant la documentació corresponent.  
Les característiques principals de les instal·lacions són les següents:  
1r Ramals que partiran del gasoducte principal:  
- Eixida VS- 1 en el terme municipal de Carlet (València), amb una longitud aproximada de 50 km amb diàmetres de 8" a 2".  
- Eixida VS- 3, en el terme municipal de l'Alcúdia de Crespins (València), amb una longitud aproximada de 53,93 km amb diàmetres de 10" a 2".  
- Eixida VS- 4, en el terme municipal d'Agullent, amb una longitud aproximada dins de la província de València de 37,81 km, amb diàmetres de 14" a 2", en els termes municipals d'Agullent, l?Olleria, Aielo de Malferit, Ontinyent, Benisoda i Albaida, i amb una longitud aproximada dins de la província d'Alacant de 30,23 km amb diàmetres de 10" a 2".  
- Eixida AS- 2, en el terme municipal d'Alacant, amb una longitud aproximada de 35,96 km amb diàmetres de 14" a 2",  
- Eixida AS- 3, en terme municipal d'Elx (Alacant), amb una longitud aproximada de 18,54 km amb diàmetres de 10" a 2"  
- Eixida AS- 4, en el terme municipal de Redován (Alacant), amb una longitud aproximada de 6,32 km amb diàmetres de 6" a 2".  
2ª La distribució del gas natural s'efectuarà mitjançant canonades d'acer al carbó de qualitat segons norma API 5 L de diàmetres nominals compresos entre 2 i 14 polzades per a les xarxes de distribució, disposant de revestiment extern de protecció catòdica.  
3ª La pressió màxima de servei serà de 16 bar relatius, i podrà arribar a 72 bar relatius.  
4ª El pressupost de les instal·lacions objecte de la concessió ascendeix a 8.171.098.707 pessetes.  
La sol·licitud d'Enagas, SA, va ser sotmesa a informació pública, publicant-se anuncis en el Butlletí Oficial de l?Estat de data 13 d'agost de 1992; en el Butlletí Oficial de la Província de València de data 8 d'agost de 1992; en el Butlletí Oficial de la Província d'Alacant de data 8 d'agost de 1992, i en els diaris locals La Verdad el 8 de juliol de 1992, Información el 5 de juliol de 1992, Las Provincias el 5 de juliol de 1992 i Levante el 5 de juliol de 1992.  
La sol·licitud es va notificar igualment als ajuntaments i organismes afectats, als efectes previnguts en la Llei 10/1987, de 15 de juny, de Normes Bàsiques per a un desenvolupament coordinat d'actuacions en el sector de combustibles, i a aquesta s'acompanyava un resum de les característiques principals del projecte.  
Els seus informes han estat tots favorables a l'atorgament de la concessió administrativa.  
Durant el període d'informació pública van formular al·legacions a l?expedient diversos particulars i entitats locals, manifestant en síntesi que no coneixent la ubicació exacta de les instal·lacions no es podia saber si resultaven afectats o no per aquestes.  
Amb relació a les al·legacions formulades en el tràmit d'informació pública s'ha de senyalar que, d'acord amb el que estableix la Llei 10/1987, de 15 de juny, de Normes Bàsiques per a un Desenvolupament Coordinat d'Actuacions en el Sector de Combustibles, i amb el Decret 2913/1973,. de 26 d'octubre, pel qual s'aprova el Reglament General del Servei Públic de Gasos Combustibles, resulta clarament diferenciable el procediment d'atorgament de la concessió i el d'autorització administrativa prèvia de les instal·lacions de distribució.  
En aquest cas ens trobem davant el primer d'ells, on la normativa específica d'aplicació tan sols exigeix la presentació de les característiques i aspectes bàsics de la instal·lació que son els que han estat objecte d'informació pública.  
No obstant això s'ha de senyalar que en el procediment que s'haurà de seguir amb posterioritat per a l'autorització de les instal·lacions existirà un nou tràmit d'informació pública en què els ciutadans podran al·legar tot el que estimen convenient als seus interessos, a la vista del traçat concret proposat per Enagas, SA, per a aquestes.  
En qualsevol cas els criteris per a l?elecció del traçat concret de les instal·lacions de distribució hauran de ser els següents:  
a) Optimitzar de forma global les distàncies als centres potencials de consum.  
b) Procurar que la longitud de la distribució siga la mínima possible.  
c) Evitar en la mesura del possible el pas de la distribució per nuclis urbans i zones d'alta densitat de població o concentració de vehicles i persones.  
d) Evitar el pas per zones abruptes, rocoses, inundables i poc fermes.  
e) Evitar els traçats a mitja vessant, considerats com més desfavorables des del punt de vista de l?estabilitat, procurant sempre que la distribució talle normalment les corbes de nivell.  
f) Seleccionar entre les alternatives possibles aquella que produeix una menor alteració de les condicions mediambientals de l?entorn del traçat.  
Resulta evident l'interès públic que reuneix la construcció dels esmentats ramals de distribució i la prestació del subministrament de gas natural per a usos industrials en els termes municipals compresos en la zona d'influència dels dits ramals, ja que això permetrà estendre la prestació d'aquest servei públic a noves zones del territori de la Comunitat Valenciana en les quals fins ara no era possible per no existir la infrastructura tècnica necessària.  
Per si de cas l?extensió del servei públic a noves zones és un element que coadjuva a l'aconseguiment dels objectius que en relació amb els proveïments i subministraments energètics es preveuen en el Pla Energètic Nacional.  
Complerts els tràmits reglamentaris en l?expedient instruït a l?efecte, a proposta de la Direcció General d?Indústria i Energia, resolc:  
Primer  
Atorgar a Enagas, SA, la concessió administrativa per al servei públic de subministrament de gas natural per a usos industrials en els termes municipals que s'indiquen a continuació:  
1ª Fase:  
Província d'Alacant: Agost, Alacant, Albatera, Alcoi, Callosa de Segura, Cocentaina, Cox, Elx, Granja de Rocamora, Ibi, Muro de Alcoy, Orihuela, Redován i San Vicente del Raspeig.  
Província de València: Agullent, Aielo de Malferit, Albaida, l'Alcúdia, l'Alcúdia de Crespins, Algemesí, Alginet, Alzira, Ayelo de Rugat, Benigànim, Benisoda, Canals, Carcaixent, Carlet, Castelló de Rugat, Cerdà- pertinença de Fontanars, Genovés, La Granja de la Costera, Guadassuar, Novetlé, l'Olleria, Ontinyent, La Pobla del Duc, Quatretonda, Rugat, Torrella i Xàtiva.  
2ª Fase  
Província d'Alacant: Agres, Alcocer de Planes- pertinença, Alfafara, Alquería de Aznar, Aspe, Bañeres, Benejama, Benejúzar, Benferri, Benidorm, Biar, Bigastro, Campo de Mirra, Cañada, Castalla, Crevillente, Elda, Hondón de las Nieves, Hondón de los Frailes, Jacarilla, Monforte del Cid Monóvar, Novelda, Onil, Petrer, Rafal, la Romana, Sax, Salinas, San Miguel de Salinas, Tibi, Villena i Xixona.  
Província de València: Adzaneta de Albaida, Alberique, Alborache, Alcácer, l'Alcudia de Carlet- pertinença, Alfarp, Alfarrasí, Almussafes, Bèlgida, Bellús, Beniatjar, Benifaió, Benimodo, Benimuslem, Benisuera, Benisuera- pertinença, Bocairent, Bufali, Bufali- pertinença, Buñol, Carrícola, Catadau Fontanars dels Alforins, Cheste, Chiva, Genovés- pertinença, Godelleta, Guadasequies, Lugar Nuevo de Fenollet, Llanera de Ranes; Llombai, Llosa de Ranes, Masalavés, Monserrat, Montaberner, Montesa, Montroy, Otos, Palomar, Palomar- pertinença, Picassent, Ràfol de Salem, Real de Montroy, Rotglà y Corbera, Salem, Sempere, Silla, Torrent, Tous, Turís, Vallada, Vallés i Xàtiva- pertinença del Realenc de la Plana.  
Aquesta concessió administrativa comprén la distribució de gas natural mitjançant ramals per a usos industrials en les províncies d'Alacant i València i mitjançant aquelles altres artèries que, partint de les canalitzacions anteriors, es destinen a la distribució de gas fins el punt de lliurament a una xarxa o a la, instal·lació receptora d'un usuari aïllat.  
Segon  
La concessió administrativa atorgada queda sotmesa a les condicions següents:  
Primera. Enagas, SA, constituirà en el termini d'un mes comptador des de la notificació d'aquesta resolució una fiança per valor de 86.572.154 pessetes per a garantir el compliment de les seues obligacions, d'acord amb l'article 13 del Reglament General del Servei Públic de Gasos Combustibles, aprovat per Decret de 26 d'octubre de 1973. Aquesta fiança es constituirà en la Conselleria d'Economia i Hisenda, en metàl·lic, títols de Deute Públic o mitjançant aval bancari, que li serà retornada a Enagas, SA, una vegada que els serveis territorials d?Indústria i Energia corresponents formalitzen l'acta de posada en marxa de les instal·lacions.  
Segona. Dins del termini d'un any comptador des de la publicació d'aquesta resolució, Enagas, SA, haurà de sol·licitar dels serveis territorials d?Indústria i Energia d'Alacant i València l'autorització per al muntatge de les instal·lacions, presentant els projectes de detall d'aquestes. Aquest termini podrà prorrogar-se a instància de l?empresa, abans d'acabat aquell, per causes degudament justificades.  
Per tal d'aconseguir una utilització òptima dels recursos i una més ràpida penetració del gas natural, Enagas, SA, elaborarà els projectes de detall d'antenes i xarxes de distribució, tenint en compte tant el mercat industrial com el domèstic i comercial, arribant, si escau, als acords necessaris amb les altres societats que actualment distribueixen o tenen concessió de gas canalitzat en la zona per a l?explotació unificada de les instal·lacions.  
Enagas, SA, haurà d'iniciar la distribució de gas natural en el termini d'un mes, comptador a partir de la data en què es formalitzen les respectives actes de posada en marxa de les instal·lacions dels ramals i xarxes de distribució.  
Tercera. Les instal·lacions hauran de complir el que estableix el Reglament de Xarxes i Preses de Combustibles Gasosos, aprovat per Ordre del Ministeri d?Indústria de 18 de novembre de 1974, modificada per les ordres del Ministeri d?Indústria i Energia de 26 d'octubre de 1983 i de 6 de juliol de 1984.  
Les instal·lacions han de preveure's per a respondre als avanços tecnològics en el camp del gas i aconseguir proveïments més flexibles i segurs. A aquest fi els sistemes de distribució del gas hauran de ser objecte d'una progressiva modernització i perfeccionament, adaptant-se a les directrius que marque la Conselleria d'Indústria, Comerç i Turisme.  
El canvi de les característiques del gas subministrat, o la substitució per un altre intercanviable, requerirà l'autorització de la Direcció General d'Indústria i Energia, d'acord amb l'article 8è, apartat c, del Reglament General del Servei Públic de Gasos Combustibles, aprovat per Decret 2913/1973, de 216 d'octubre.  
Quarta. Enagas, SA, haurà de mantenir un correcte subministrament i un adequat i eficient servei de manteniment de les instal·lacions, reparació d'avaries, reclamacions, i, en general d'atenció als usuaris, sent responsable de la conservació i bon funcionament de les instal·lacions, conformement amb el que disposa l'article 27 del Reglament General del Servei Públic de Gasos Combustibles, aprovat per Decret 2913/1973, de 26 d'octubre, que imposa obligacions i responsabilitats tant al concessionari com a les altres persones físiques o entitats relacionades amb la instal·lació o el subministrament d'aquesta.  
Cinquena. La determinació de les tarifes de venda del gas es regirà per les disposicions vigents en el seu moment sobre la matèria.  
Sisena. Enagas, SA, queda subjecta a les prescripcions que s'establesquen en el reglament general citat, com també al model de pòlissa annexa a aquest i a les altres disposicions que hagen estat dictades o es dicten pel Ministeri d?Indústria, Comerç i Turístic sobre el subministrament de gasos combustibles i les seues instal·lacions.  
Setena. Aquesta concessió tindrà la mateixa durada que la que s'atorgue per l'administració de l?estat per al gasoducte principal Paterna (València)- Redován (Alacant).  
Les instal·lacions objecte de la concessió revertiran a la Generalitat Valenciana en transcórrer el termini atorgat en aquesta concessió.  
Vuitena. Els serveis territorials d?Indústria i Energia s'ocuparan de l?exacte compliment de les condicions estipulades per aquesta resolució.  
Una vegada autoritzades i construïdes les instal·lacions, els serveis territorials d?Indústria i Energia hauran d'inspeccionar la totalitat de les obres i muntatges efectuats. Abans de l'alçament de l'acta de posada en marxa, que hauran de trametre a la Direcció General d?Indústria i Energia, els serveis territorials d'indústria i Energia hauran de recaptar un certificat final d'obra, firmat per tècnic superior competent i visat pel col·legi oficial corresponent, en què conste que la construcció i el muntatge de les instal·lacions s'han efectuat d'acord amb les normes que s'hagen aplicat en el projecte, amb les normes de detall que hagen estat aprovades per aquests organismes provincials, com també les altres normes vigents que siguen d'aplicació.  
Els reconeixements, assajos i proves, de caràcter general o parcial, que segons les disposicions en vigor hagen de realitzar-se en les instal·lacions compreses en la zona de concessió, hauran de ser comunicades pel concessionari al servei territorial d?Indústria i Energia corresponent, amb la deguda antelació. Així mateix, i amb el començament previ de les obres, el concessionari haurà de presentar un detallat pla d'execució d'aquestes.  
Novena. Seran causa d'extinció d'aquesta concessió, a més de les senyalades en l'article 17 del Reglament General del Servei Públic de Gasos Combustibles, les següents:  
a) L'incompliment de l'article 13 del Reglament General del Servei Públic de Gasos Combustibles vigent.  
b) La introducció de qualsevol variació o ampliació no autoritzada per la Conselleria d?Indústria, Comerç i Turisme en l?execució dels projectes, salvant les modificacions necessàries perquè es complesquen les disposicions vigents.  
c) No realitzar les instal·lacions d'acord amb les condicions imposades en aquesta resolució o en l'autorització administrativa prèvia d'aquestes.  
Sí per evolució de la tècnica de distribució de gas, o per altres causes, no fos adequat el manteniment d'alguna o algunes de les instal·lacions objecte d'aquesta resolució Enagas, SA, podrà sol·licitar de la Conselleria d'Indústria, Comerç i Turisme:  
1. Autorització per a la modificació o substitució de les instal·lacions, sense alterar la resta de condicions de la concessió i amb la mateixa data de reversió de les instal·lacions substituïdes, o bé,  
2. L'atorgament de la corresponent concessió per a les noves instal·lacions, si per la importància de les inversions que aquestes suposen no pogués obtenir una compensació econòmica adequada durant el termini que restés per a la caducitat de la concessió abans esmentada encara que tenint en compte sempre els drets que l?estat puga tenir sobre els elements canviats.  
Desena. La concessió s'atorga sense perjudici de tercers i deixant sense perills els drets particulars.  
Onzena. Les instal·lacions a establir compliran les disposicions i normes tècniques que, en general, siguen d'aplicació i, en particular les corresponents del Reglament General del Servei Públic de Gasos Combustibles, aprovat per Decret 2913/1973, de 26 d'octubre; normes per a la seua aplicació o complementàries; Reglament de Recipients a Pressió; Reglaments Electrotècnics, com també les altres disposicions que es dicten sobre el servei públic de subministrament de gasos combustibles.  
Dotzena. Aquesta concessió s'atorga sense perjudici i independentment de les autoritzacions, llicències o permisos de competència municipal, provincial o altres, necessaris per a la realització de les obres de les instal·lacions de gas.  
Contra aquesta resolució que posa fi a la via administrativa podrà interposar-se recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors des de l?endemà de la publicació d'aquesta en el Diari Oficial de la Generalitat Valenciana.  
València, 1 de juny de 1993.- El Conseller d?Indústria, Comerç i Turisme: Andrés García Reche.